
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                               Bucureşti, 8 septembrie 2026
                                                                               PLx 544/2026
                                                                               Nr. 7c-13/727


AVIZ

asupra 
Proiectului de Lege pentru modificarea şi completarea Ordonanţei de urgenţă a Guvernului nr.32/2012 privind organismele de plasament colectiv în valori mobiliare şi societăţile de administrare a investiţiilor, precum şi pentru modificarea şi completarea Legii nr.297/2004 privind piaţa de capital, a Legii nr.74/2015 privind administratorii de fonduri de investiţii alternative, precum şi a Legii nr.243/2019 privind reglementarea fondurilor de investiţii alternative şi pentru modificarea şi completarea unor acte normative
       În conformitate cu prevederile art. 95 și 118 alin. (3) din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare, în procedură de urgență, cu proiectul de lege pentru modificarea şi completarea Ordonanţei de urgenţă a Guvernului nr.32/2012 privind organismele de plasament colectiv în valori mobiliare şi societăţile de administrare a investiţiilor, precum şi pentru modificarea şi completarea Legii nr.297/2004 privind piaţa de capital, a Legii nr.74/2015 privind administratorii de fonduri de investiţii alternative, precum şi a Legii nr.243/2019 privind reglementarea fondurilor de investiţii alternative şi pentru modificarea şi completarea unor acte normative , trimis cu adresa nr. PL-x 544 din 2 septembrie 2026, înregistrat cu nr. 7c-13/727/2026.
        Senatul,  în calitate  de primă  Cameră  sesizată,  a adoptat tacit proiectul de lege în ședința din  26 iunie 2026.

        Potrivit dispozițiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 

       Proiectul de lege are ca obiect de reglementare simplificarea formalităţilor/procedurilor de autorizare/înregistrare la A.S.F. a anumitor tipuri de F.I.A., în special a celor destinate investitorilor profesionali, flexibilizarea politicii investiţionale pentru această categorie de fonduri, inclusiv prin adaptarea la noile evoluţii legislative din zona de criptoactive (MiCA), precum şi simplificarea documentaţiei O.P.C. depuse la momentul autorizării, în sensul transpunerii art.1 din Directiva (UE) 2024/2994 a Parlamentului European şi a Consiliului din 27 noiembrie 2024 de modificare a Directivelor 2009/65/CE, 2013/36/UE şi (UE) 2019/2034 în ceea ce priveşte tratamentul riscului de concentrare rezultat din expuneri faţă de contrapărţi centrale şi al riscului de contraparte pentru tranzacţiile cu instrumente financiare derivate compensate la nivel central.
       Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  8 septembrie 2026.
       Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ 
       În urma dezbaterilor s-a hotărât, cu majoritate de voturi, avizarea favorabilă a inițiativei legislative, în forma transmisă Comisiei juridice, de disciplină și imunități.
       Proiectul de lege  face parte din categoria legilor organice.
               PREŞEDINTE,                          

           SECRETAR,
   Prof. Univ.  Liviu-Bogdan CIUCĂ   

            Petre-Emanoil NEAGU
 Consilier  parlamentar,
 Andrada Armencea

